Albus

Albus  est color qui aut absentia ullius coloris vel omnibus lucis coloribus commixtis definiri potest. Albus color est nivis et agnorum. Romae antiquae mulieres vestibus albis indutae funera sequebantur; sed et in aliis ritibus sacrificiisque albae vestes induebantur, nam 
Alba decent Cererem; vestes Cerealibus albas
Sumite,
ut Ovidius monetFasti IV 619.; et simulacra deorum ipsorum vestibus albis decorabantur, nam, ut Cicero affirmat,
Color albus praecipue decorus deo est, cum in ceteris, tum maxime in textiliDe legibus II 18..

In Latinitate classica

Servius alba et candida sic distinguit:
Aliud est candidum, id est, quadam nitenti luce perfusum esse, aliud album, quod pallori constat esse vicinumAd Georgica, III 82.
Interdum simpliciter lucidum quoddam significat et atro colori opponitur, e.g. apud Plautum:
Album an atrum vinum potas?Menaechmi, V 5. 17.
vel Ciceronem:
Democritus luminibus amissis alba discernere et atra non poteratTusculanae disputationes, V 39..
Albus an ater sis, nescio proverbium est de eo, quem omnino nescimus nec scire volumus, quod Catullus (93), CiceroPhilippicarum II 16., QuintilianusI 11, 38. aliique utuntur.

Interdum albus et nigro opponiturLucretius II 811-812; Ciceronis de divinatione III 9..

In Latinitate biologica

Blancus

Blancus vel blanchus est vocabulum Aevi Medii pro albo et candido, nec in Latinitate classica nec biologica usitatum; J.F. Niermeyer, Mediae Latinitatis lexicon minus, s.v..

Varia
Inter tincturas heraldicas albus color "argenteus" nominatur.

Symbolice albo colore puritatem significamus, quamobrem, quae mulieres in matrimonium ducuntur, vestibus albis ornari solent.

Albicolores etiam homines ex Europa orti vocantur. 

In bello, vexillum album est signum deditionis.

 Pinacotheca 

Notae

Nexus interni
 Albidus
 Albinismus
 Candidus
 Eburneus
 Niveus

 Aliud inceptum vicipaediae 

 Nexus externi 

glossa-dictionary 
 De albo colore in Libello de coloribus Antonii Thylesii

Categoria:Colores albi
Categoria:Nihil